open-index/open-wikipedia-markdown huggingface dataset:
سورہ القارعہ

تصغیر|بائیں|القارعۃ
پہلے ہی لفظ *القارعۃ* کو اس کا نام قرار دیا گیا ہے۔ یہ صرف نام ہی نہیں ہے بلکہ اس کے مضمون کا عنوان بھی ہے کیونکہ اس میں سارا ذکر قیامت ہی کا ہے۔
زمانۂ نزول
اس کے مکی ہونے میں کوئی اختلاف نہیں ہے بلکہ اس کے مضمون سے ظاہر ہوتا ہے کہ یہ بھی مکۂ معظمہ کے ابتدائی دور کی نازل شدہ سورتوں میں سے ہے۔
## موضوع اور مضمون
اس کا موضوع ہے قیامت اور آخرت۔ سب سے پہلے لوگوں کو یہ کہہ کر چونکایا گیا ہے کہ عظیم حادثہ! کیا ہے وہ عظیم حادثہ؟ تم کیا جانو کہ وہ عظیم حادثہ کیا ہے؟ اس طرح سامعین کوکسی ہولناک واقعہ کے پیش آنے کی خبر سننے کے لیے تیار کرنے کے بعد دو فقروں میں ان کے سامنے قیامت کا نقشہ پیش کر دیا گیا ہے کہ اس روز لوگ گھبراہٹ کے عالم میں اس طرح ہر طرف بھاگے بھاگے پھریں گے جیسے روشنی پر آنے والے پروانے بکھرے ہوئے ہوتے ہیں اور پہاڑوں کا حال یہ ہوگا کہ وہ اپنی جگہ سے اکھڑ جائیں گے، ان کی بندش ختم ہو جائے گی اور وہ دھنکے ہوئے اون کی طرح ہو کر رہ جائیں گے۔ پھر بتایا گیا ہے کہ آخرت میں جب لوگوں کا حساب کرنے کے لیے اللہ تعالٰی کی عدالت قائم ہوگی تو اس میں فیصلہ اس بنیاد پر ہوگا کہ کس شخص کے نیک اعمال برے اعمال سے زیادہ وزنی ہیں اور کس کے نیک اعمال کا وزن اس کے برے اعمال کی بہ نسبت ہلکا ہے۔ پہلی قسم کے لوگوں کو وہ عیش نصیب ہوگا جس سے وہ خوش ہو جائیں گے اور دوسری قسم کے لوگوں کو اس گہری کھائی میں پھینک دیا جائے گا جو آگ سے بھری ہوئی ہوگی۔
## حوالہ جات

زمرہ:اسلامی عقائد اور اصول
زمرہ:اسلامی فلسفہ
زمرہ:اسلامی معادیات
زمرہ:حیات بعد الموت
زمرہ:سورتیں
زمرہ:قرآنی پارے اور آیات
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
سورہ العصر

تصغیر|بائیں|سورہ عصر
سورہ عصر (عربی:العصر) **قرآن مقدس** کی ترتیب کے لحاظ سے ایک سو تین نمبر سورہ ہے۔ یہ نام سورہ کی پہلی آیت کے لفظ العصر سے ماخوذ ہے۔

## نزول
### زمانۂ نزول

اگرچہ مجاہد، قتادہ اور مقاتل نے اسے مدنی کہا ہے، جمہور مفسرین نے اسے مکی قرار دیا ہے اور اس کا مضمون بھی اس کی تاہید کرتا ہے کہ یہ مکہ کے بھی ابتدائی دور میں نازل ہوئی ۔

### شان نزول

کلاہ بن اسید جس کی کنیت ابوالاسدین تھی۔ عہد جاہلیت میں حضرت ابو بکر سے اس کی کافی دوستی تھی، ابو بکر صدیق کے اسلام میں آجانے کے بعد، وہ آپ کوسمجھانے آیا کہ تم تاجر ہو اور تجارت میں ہر سودا تم نے نفع بخش کیا ہے، مگر اسلام قبول کرنا نقصان کا سودا ہے اور تم نے اپنے آباء و اجداد کا طریقہ چھوڑ دیا ہے۔ ۔۔۔، ابو بکر نے جواب دیا جو شخص حق کو قبول کر لیتا ہے اور ثابت قدمی سے راہ راست پر گامزن ہو جاتا ہے، وہ زیان کار نہیں ہوتا، جس پر یہ سورہ نازل ہوئی۔

## مضامیں

یہ سورت جامع اور مختصر کلام کا بے نظیر نمونہ ہے۔ اس کے اندر چند جچے تُلے الفاظ میں معنی کی ایک دنیا بھر دی گئی ہے۔ اس میں بالکل دو ٹوک طریقے سے بتا دیا گیا ہے کہ انسان کی فلاح کا راستہ کون سا ہے اور اس کی تباہی و بربادی کا راستہ کون سا۔ امام شافعی نے بہت صحیح کہا ہے کہ اگر لوگ اس سورت پر غور کریں تو یہی ان کی ہدایت کے لیے کافی ہے۔ صحابۂ کرام کی نگاہ میں اس کی اہمیت کیا تھی، اس کا اندازہ اس بات سے کیا جا سکتا ہے کہ حضرت عبد اللہ بن حصن الدارمی ابو مدینہ کی روایت کے مطابق اصحاب رسول میں سے جب دو آدمی ایک دوسرے سے ملتے تو اس وقت تک جدا نہ ہوتے جب تک ایک دوسرے کو سورۂ عصر نہ سنا لیتے (طبرانی)۔

## ترجمہ
### عام الفاظ میں
بڑا مہربان نہایت رحم والا اللّہ کا نام سے

1: زمانہ کی قسم ہے

2: یقینا ہر انسان خسارے میں ہے

3: مگر جو لوگ مؤمن ہيں اور نیک کام کیے اور حق پر قائم رہنے کی اور صبر کرنے کی آپس میں وصیت کرتے رہے.

### مزید پراکرت اور تدبھو الفاظ میں
پرم کرپال اپار دیاوان اللّہ کا نام سے 

1: شپتھ ہیں اپراہن کے

2: نِسّںدیہ ہر مانو گھاٹا میں ہیں

3: بنا ان لوگوں جو ہیں وِشواسی اور کرتے ہیں اچّھائی اور سچّائی و سہنتا کا اُپدیش دیتے رہے ہیں.

## حوالہ جات

زمرہ:اسلامی الٰہیات
زمرہ:سورتیں
زمرہ:قرآن
زمرہ:اسلامی سانچے
زمرہ:نظر انداز کردہ ڈیٹا سیلز کے ساتھ خانہ معلومات سانچے استعمال کرنے والے صفحات
سورہ ہمزہ

## نام
پہلی آیت کے لفظ *ھمزۃ* کو اس سورت کا نام قرار دیا گیا ہے۔
زمانۂ نزول
اس کے مکی ہونے پر تمام مفسرین کا اتفاق ہے۔ اور اس کے مضمون اور انداز بیان پر غور کرنے سے محسوس ہوتا ہے کہ یہ بھی مکہ کے ابتدائی دور میں نازل ہونے والی سورتوں میں سے ہے۔
موضوع اور مضمون
اس میں چند ایسی اخلاقی برائیوں کی مذمت کی گئی ہے جو جاہلیت کے معاشرے میں زرپرست مالداروں کے اندر پائی جاتی تھیں، جنھیں ہر عرب جانتا تھا کہ یہ برائیاں فی الواقع اس کے معاشرے میں موجود ہیں اور جن کو سبھی برا سمجھتے تھے، کسی کا بھی یہ خیال نہ تھا کہ یہ کوئی خوبیاں ہیں۔ اس گھناؤنے کردار کو پیش کرنے کے بعد یہ بتایا گیا ہے کہ آخرت میں اُن لوگوں کا کیا انجام ہوگا جن کا یہ کردار ہے۔ یہ دونوں باتیں (یعنی ایک طرف یہ کردار اور دوسری طرف آخرت میں اس کا یہ انجام) ایسے انداز سے بیان کی گئی ہیں جس سے سامع کا ذہن خود بخود اس نتیجے پر پہنچ جائے کہ اس طرح کے کردار کا یہی انجام ہونا چاہیے اور چونکہ دنیا میں ایسے کردار والوں کو کوئی سزا نہیں ملتی، بلکہ وہ پھلتے پھولتے نظر آتے ہیں، اس لیے آخرت کا برپا ہونا قطعی ناگزیر ہے۔
اس سورت کو اگر اُن سورتوں کے تسلسل میں رکھ کر دیکھا جائے جو سورۂ زلزال سے یہاں تک چلی آ رہی ہيں تو آدمی بڑی اچھی طرح یہ سمجھ سکتا ہے کہ مکۂ معظمہ کے ابتدائی دور میں کس طریقہ سے اسلام کے عقائد اور اس کی اخلاقی تعلیمات کو لوگوں کے ذہن نشین کیا گيا تھا۔ سورۂ زلزال میں بتایا گیا ہے کہ آخرت میں انسان کا پورا نامۂ اعمال اس کے سامنے رکھ دیا جائے گا اور کوئی ذرہ برابری نیکی یا بدی بھی ایسی نہ ہوگی جو اس نے دنیا میں کی ہو اور وہاں اس کے سامنے نہ آ جائے۔ سورۂ عادیات میں اس لوٹ مار، کشت و خون اور غارت گری کی طرف اشارہ کیا گیا جو عرب میں ہر طرف برپا تھی، پھر یہ احساس دلانے کے بعد کہ خدا کی دی ہوئی طاقتوں کا یہ استعمال اس کی بہت بڑی ناشکری ہے، لوگوں کو یہ بتایا گیا کہ معاملہ اسی دنیا میں ختم نہیں ہو جائے گا، بلکہ موت کے بعد دوسری زندگی میں تمھارے افعال ہی کی نہیں، تمھاری نیتوں تک کی جانچ پڑتال کی جائے گی اور تمھارا رب خوب جانتا ہے کہ کون آدمی کس سلوک کا مستحق ہے۔ سورۂ قارعہ میں قیامت کا نقشہ پیش کرنے کے بعد لوگوں کو خبردار کیا گیا ہے کہ آخرت میں انسان کے اچھے یا برے انجام کا انحصار اس پر ہوگا کہ اس کی نیکیوں کا پلڑا بھاری ہے یا ہلکا۔ سورۂ تکاثر میں اس مادہ پرستانہ ذہنیت پر گرفت کی گئی ہے جس کی وجہ سے لوگ مرتے دم تک بس دنیا کے فائدے اور لذتیں اور عیش و آرام اور جاہ و منزلت زیادہ سے زیادہ حاصل کرنے اور ایک دوسرے سے بڑھ جانے کی کوشش میں لگے رہتے ہیں، پھر اس غفلت کے برے انجام سے آگاہ کر کے لوگوں کو بتایا گیا کہ یہ دنیا کوئی خوانِ یغما نہیں ہے کہ اس پر تم جتنا اور جس طرح چاہو ہاتھ مارو، بلکہ ایک ایک نعمت جو تمھیں یہاں مل رہی ہے اس کے لیے تمھیں اپنے رب کو جواب دینا ہوگا کہ اسے تم نے کیسے حاصل کیا اور حاصل کر کے اس کو کس طرح استعمال کیا۔ سورۂ عصر میں بالکل دو ٹوک طریقے سے بتا دیا گیا کہ نوع انسانی کا ایک ایک فرد، ایک ایکگروہ، ایک ایک قوم، حتٰی کہ پوری دنیائے انسانیت خسارے میں ہے اگر اس کے افراد میں ایمان و عملِ صالح نہ ہو اور اس کے معاشرے میں حق کی نصیحت اور صبر کی تلقین کا رواج عام نہ ہو۔ اس کے معاً بعد سورۂ ھمزہ آتی ہے جس میں جاہلیت کی سرداری کا ایک نمونہ پیش کر کے لوگوں کے سامنے گویا یا سوال رکھ دیا گیا کہ یہ کردار آخر خسارے کا موجب کیوں نہ ہو؟

زمرہ:سورتیں
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظر انداز کردہ ڈیٹا سیلز کے ساتھ خانہ معلومات سانچے استعمال کرنے والے صفحات
سورہ بینہ

نام پہلی آیت کے لفظ *البینہ* کو اس سورت کا نام قرار دیا گیا ہے۔
## زمانۂ نزول
اس کے مکی اور مدنی ہونے میں اختلاف ہے۔ بعض مفسرین کہتے ہیں کہ جمہور کے نزدیک یہ مکی ہے اور بعض دوسرے مفسرین کہتے ہیں کہ جمہور کے نزدیک مدنی ہے۔ ابن الزبیراور عطاء بن یسار کا قول ہے کہ یہ مدنی ہے۔ ابن عباس اور قتادہ کے دو قول منقول ہیں۔ ایک یہ کہ یہ مکی ہے اور دوسرا یہ کہ مدنی ہے۔ حضرت عائشہ  اسے مکی قرار دیتی ہیں۔ ابو حیان صاحب بحر المحیط اور عبد المنعم ابن الفرس صاحب احکام القرآن اس کے مکی ہونے کو ترجیح دیتے ہیں۔ جہاں تک اس کے مضمون کا تعلق ہے، اس میں کوئي علامت ایسی نہیں پائی جاتی جو اس کے مکی یا مدنی ہونے کی طرف اشارہ کرتی ہو۔
## موضوع اور مضمون
قرآن مجید کی ترتیب میں اس کو سورۂ لق اور سورۂ قدر کے بعد رکھنا بہت معنی خیز ہے۔ سورۂ علق میں پہلی وحی درج کی گئی ہے۔ سورۂ قدر میں بتایا گیا ہے کہ وہ کب نازل ہوئی اور اس سورت میں بتایا گیا ہے کہ اس کتاب پاک کے ساتھ ایک رسول بھیجنا کیوں ضروری تھا۔
سب سے پہلے رسول بھیجنے کی ضرورت بیان کی گئی ہے اور وہ یہ ہے کہ دنیا کے لوگ،خواہ وہ اہل کتاب میں سے ہوں یا مشرکین میں سے، جس کفر کی حالت میں مبتلا تھے اُس سے اُن کا نکلنا اِس کے بغیر ممکن نہ تھا کہ ایک ایسا رسول بھیجا جائے جس کا وجود خود اپنی رسالت پر دلیل روشن ہو اور وہ لوگوں کے سامنے خدا کی کتاب کو اس کی اصلی اور صحیح صورت میں پیش کرے جو باطل کی ان تمام آمیزشوں سے پاک ہو جن سے پچھلی کتب آسمانی کو آلودہ کر دیا گیا ہے اور بالکل راست اور درست تعلقات پر مشتمل ہو۔
اس کے بعد اہل کتاب کی گمراہیوں کے متعلق وضاحت کی گئی ہے کہ ان کے ان مختلف راستوں میں بھٹکنے کی وجہ یہ نہ تھی کہ اللہ تعالٰی نے ان کی کوئی رہنمائی نہ کی تھی بلکہ وہ اس کے بعد بھٹکے کہ راہ راست کا بیانِ واضح ان کے پاس آ چکا تھا۔ اس سے خود بخود یہ نتیجہ نکلتا ہے کہ اپنی گمراہیوں کے وہ خود ذمہ دار ہیں اور اب پھر اللہ کے اس رسول کے ذریعے سے بیانِ واضح آ جانے کے بعد بھی اگر وہ بھٹکتے ہی رہیں گے تو ان کی ذمہ داری اور زیادہ بڑھ جائے گی۔
اس سلسلے میں یہ بتایا گیا ہے کہ اللہ تعالٰی کی طرف سے جو انبیا بھی آئے تھے اور جو کتب بھی بھیجی گئی تھیں، انھوں نے اس کے سوا کوئی حکم نہیں دیا تھا کہ سب طریقوں کو چھوڑ کر خالص اللہ کی بندگی کاطریقہ اختیار کیا جائے، کسی اور کی عبادت و بندگی اور اطاعت و پرستش کو اس کے ساتھ شامل نہ کیا جائے، نماز قائم کی جائے اور زکٰوۃ ادا کی جائے یہی ہمیشہ سے ایک صحیح دین رہا ہے۔ اس سے بھی یہ نتیجہ خود بخود برآمد ہوتا ہے کہ اہل کتاب نے اس اصل دین سے ہٹ کر اپنے مذہبوں میں جن نئی نئی باتوں کا اضافہ کر لیا ہے وہ سب باطل ہیں اور اللہ کا یہ رسول جو اب آیا ہے اسی اصل دین کی طرف پلٹنے کی انھیں دعوت دے رہا ہے۔ آخر میں صاف صاف ارشاد ہوا ہے کہ جو اہل کتاب اور مشرکین اس رسول کو ماننے سے انکار کریں گے وہ بدترین خلائق ہیں، ان کی سزا ابدی جہنم ہے اور جو لوگ ایمان لا کر عملِ صالح کا طریقہ اختیار کر لیں گے اور دنیا میں خدا سے ڈرتے ہوئے زندگی بسر کریں گے وہ بہترینِ خلائق ہیں، ان کی جزا یہ ہے کہ وہ ہمیشہ جنت میں رہیں گے، اللہ ان سے راضی ہوا اور وہ اللہ سے راضی ہو گئے۔

زمرہ:سورتیں
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظر انداز کردہ ڈیٹا سیلز کے ساتھ خانہ معلومات سانچے استعمال کرنے والے صفحات
سورہ القدر

پہلی ہی آیت کے لفظ ***القدر*** کو اس سورت کا نام قرار دیا گیا ہے۔

## زمانۂ نزول
اس کے مکی اور مدنی ہونے میں اختلاف ہے۔ ابو حیان نے البحر المحیط میں دعویٰ کیا ہے کہ اکثر اہل علم کے نزدیک یہ مدنی ہے۔ علی بن حمد الواحدی اپنی تفسیر میں کہتے ہیں کہ یہ پہلی سورت ہے جو مدینہ میں نازل ہوئی۔ بخلاف اس کے الماوردی کہتے ہیں کہ اکثر اہل علم کے نزدیک یہ مکی ہے اور یہی بات امام سیوطی نے اتقان میں لکھی ہے۔ ابن مردویہ نے ابن عباس، ابن الزبیر اور حضرت عائشہ رضی اللہ عنہم سے یہ قول نقل کیا ہے کہ یہ سورت مکہ میں نازل ہوئی تھی۔ سورت کے مضمون پر غور کرنے سے بھی یہی محسوس ہوتا ہے کہ اس کو مکہ ہی میں نازل ہونا چاہے تھا۔

## موضوع اور مضمون
اس کا موضوع لوگوں کو قرآن کی قدر و قیمت اور اہمیت سے آگاہ کرنا ہے۔ قرآن مجید کی ترتیب میں اسے سورۂ علق کے بعد رکھنے سے خود یہ ظاہر ہوتا ہے جس کتاب پاک کے نزول کا آغاز سورۂ علق کی ابتدائی پانچ آیات سے ہوا تھا اس کے متعلق اس سورت میں لوگوں کو بتائی گیا ہے کہ وہ کس تقدیر ساز رات میں نازل ہوئی ہے۔ کیسی جلیل القدر کتاب ہے اور اس کا نزول کیا معنی رکھتا ہے۔
سب سے پہلے اس میں اللہ تعالیٰ نے فرمایا ہے کہ ہم نے اسے نازل کیا ہے یعنی یہ محمد  کی اپنی تصنیف نہیں ہے بلکہ اس کے نازل کرنے والے ہم ہیں۔
اس کے بعد فرمایا کہ اس کا نزول ہماری طرف سے شب قدر میں ہوا۔ شب قدر کے دو معنی ہیں اور دونوں ہی یہاں مقصود ہیں۔ ایک یہ وہ رات ہے جس میں تقدیروں کے فیصلے کر دیے جاتے ہیں یا بالفاظ دیگر یہ کوئی معمولی رات عام راتوں جیسی نہیں ہے، بلکہ یہ قسمتوں کے بنانے اور بگاڑنے کی رات ہے۔ اس میں اس کتاب کا نزول محض ایک کتاب کا نزول نہیں ہے بلکہ یہ وہ کام ہے جو نہ صرف قریش، نہ صرف عرب، بلکہ دنیا کی تقدیر بدل کر رکھ دے گا۔ یہی بات سورۂ دخان میں بھی فرمائی گئی۔ دوسرے معنی یہ ہیں کہ یہ بڑی قدر و منزلت اور عظمت و شرف رکھنے والی رات ہے اور یہ ہزار مہینوں سے بہتر ہے۔ اس سے کفار مکہ کو گویا متنبہ کیا گیا ہے کہ تم اپنی نادانی سے محمد  کی پیش کی ہوئی اس کتاب کو اپنے لیے ایک مصیبت سمجھ رہے ہو اور کوس رہے ہو کہ یہ کیا بلا ہم پر نازل ہوئی ہے، حالانکہ جس رات کو اس کے نزول کا فیصلہ صادر کیا گیا وہ اتنی خیر و برکت کی رات تھی کہ کبھی انسانی تاریخ کے ہزار مہینوں میں بھی انسان کی بھلائی کے لیے وہ کام نہیں ہوا تھا جو اس رات میں کر دیا گیا۔ یہ بات بھی سورۂ دخان کی آیت 3 میں ایک دوسرے طریقے سے بیان کی گئی ہے۔ (ملاحظہ کیجیے سورۂ دخان)آخر میں بتایا گیا کہ اس رات کو فرشتے اور جبریل اپنے رب کے اذن سے ہر حکم لے کر نازل ہوتے ہیں (جسے سورۂ دخان آیت نمبر 4 میں امرِ حکیم کہا گیا ہے) اور وہ شام سے صبح تک سراسر سلامتی کی رات ہوتی ہے، یعنی اس میں کسی شر کا دخل نہیں ہوتا، کیونکہ اللہ تعالٰی کے تمام فیصلے بالآخر بھلائی کے لیے ہوتے ہیں، ان میں کوئی برائی مقصود نہیں ہوتی، حتیٰ کہ اگر کسی قوم کو تباہ کرنے کا فیصلہ بھی ہوتا ہے تو خیر کے لیے ہوتا ہے نہ کہ شر کے لیے۔

زمرہ:رمضان
زمرہ:سورتیں
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظر انداز کردہ ڈیٹا سیلز کے ساتھ خانہ معلومات سانچے استعمال کرنے والے صفحات
ذراتی طبیعیات

**ذراتی طبیعیات (Particle Physics)** علم طبیعیات کی ایک شاخ ہے جس میں مادہ اور شعاع ریزی کے بُنیادی اجزاء اور اُن کے درمیان تعامل کا مطالعہ کیا جاتا ہے۔ اِسے اعلٰی توانائی طبیعیات بھی کہا جاتا ہے۔

زمرہ:ذراتی طبیعیات
زمرہ:فطری علوم
زمرہ:طبیعی علوم
زمرہ:طبیعیات
زمرہ:طبیعیات کے ذیلی شعبہ جات
زمرہ:ویکی ڈیٹا سے مختلف مختصر وضاحت
زمرہ:قدری میکانیات
زمرہ:نویاتی طبیعیات
زمرہ:زیرجوہری ذرات
مرکزی یورپی وقت

**مرکزی یورپی وقت** (Central European Time) ایک منطقہ وقت کا نام ہے جو مُتناسق عالمی وقت سے ایک گھنٹہ آگے ہے۔ یہ منطقہ وقت کئی یورپی ممالک اور کچھ شمالی افریقی ممالک میں اِستعمال کیا جاتا ہے۔ 
مرکزی یورپی وقت کا موجودہ توازن +2 ہے۔ یعنی یہ کائناتی وقت سے دو گھنٹے آگے ہے۔

### اِستعمال
درج ذیل ممالک ہمیشہ مرکزی یورپی وقت اِستعمال کرتے ہیں:
* الجیریا
* انگولا
* بِنن
* کیمرون
* مرکزی افریقی جمہوریہ
* چاڈ
* عوامی جمہوریہ کانگو
* جمہوریہ کانگو
* گیبن
* نائجر
* نائجیریا

زمرہ:منطقات وقت
زمرہ:وقت
زمرہ:یورپ میں وقت
زمرہ:ویکی ڈیٹا سے مطابقت رکھنے والی مختصر تفصیل
زمرہ:جغرافیہ یورپ
بقریاتِ علم الاورام

بقریات علم الاورام (vaccination in oncology) سے مراد، طب کی دنیا میں مرض سرطان کے اس معالجہ کی لی جاتی ہے جس میں بقریات (vaccines) کو سرطانی خلیات کے خاتمے کے لیے استعمال کرنے کی تحقیق کی جاتی ہے جبکہ یہاں علم الاورام (oncology) سے مراد سرطان کے طبی علم کی ہے۔ بقریت (vaccination) کی ٹیکنالوجی کو استعمال کرتے ہوئے سائنس دان اس بات کی تحقیق کرتے ہیں کہ کس طرح بقریات کو استعمال کرتے ہوئے خود اس متعلقہ جاندار (بالخصوص انسان) کے جسم کی (عموما اپنی ہی) قوت مدافعت (immunity) کو اس قابل بنایا جائے کہ وہ جسم کے اندر پیدا ہونے والے سرطان کو ختم کرسکے، اسی طرح جیسے وہ کسی جراثیم کے خاتمے کا کام انجام دیتی ہے۔ اس قسم سے بنائی جانے (یا بنانے کی تحقیق و جستجو کی جانے) والی سرطان کی ادویات کے لیے بقریۂ سرطان (Cancer vaccine) کی اصطلاح بھی استعمال کی جاتی ہے۔
## ٹی خلیات اور ضدِ سرطان
ت خلیات (T cells) خون میں موجود سفید خونی خلیات کی ایک ایسی ذیلی قسم ہوتی ہے جس کو قوت مدافعت میں خلیاتی بازو کا ایک اہم رکن تصور کیا جاتا ہے۔ اور متعدد ماہرین طب و سالماتی حیاتیات کی تحقیقات سے یہ بات واضح ہو چکی ہے کہ جاندار کے اپنے جسم کی قوت مدافعت، سرطان کے خلیات کو شناخت کرنے اور سرطانی خلیات کے خاتمے (بالفاظ دیگر سرطان کے معالجے) میں نہایت اہم کردار ادا کرنے کی صلاحیت رکھتی ہے۔ ت خلیات کی خلوی جھلی پر لحمیاتی سالمات سے بنے آخذات ہوتے ہیں جنکو T cell receptor یا مختصر TCR کہا جاتا ہے۔

زمرہ:بقریت
زمرہ:سلعیات
زمرہ:ویکی ڈیٹا سے مطابقت رکھنے والی مختصر تفصیل
قوت مدافعت

**مناعت** (immunity) اصل میں جاندار اجسام میں پائی جانے والی ایک قوت مدافعت ہوتی ہے جو امراض کے خلاف بچاؤ یا دفاع کا کام انجام دیتی ہے، اسی وجہ سے اس کے لیے بعض اوقات قوت مدافعت کا لفظ بھی اختیار کیا گیا نظر آتا ہے، طب و حکمت میں immunity کے لیے مناعت کا لفظ ہی مستعمل ہوتا ہے جو عربی کے اردو میں مستعمل لفظ منع سے بنا ہے۔ یوں بھی کہہ سکتے ہیں کہ مناعت سے، مراد جانداروں کے جسم میں پایا جانے والا ایک ایسا نظام ہوتا ہے کہ جو، عدوی اور دیگر امراض کے خلاف جاندار کے جسم میں مدافعت یا پیدا کرتا ہے یا ان کی جسم میں داخلے کی مناعت کرتا ہے۔ اسی لفظ مناعت سے بن کر بہت سے متعلقہ الفاظ طب میں استعمال ہوتے ہیں جن کی ایک فہرست سامنے خانہ تصویر میں دیکھی جا سکتی ہے۔
## مناعی نظام
*اصل مقالہ: [[مدافعتی نظام]]*

مناعی نظام جیسا کہ نام سے ظاہر ہے کہ وہ نظام ہوتا ہے جس میں مناعت میں حصہ لینے والے اعضاء، بیساقہ (sessile) و محمول مناعی خلیات اور مناعی سالمات شامل ہوتے ہیں۔ اس نظام کا بنیادی فعل اصل میں خود (self) اور غیرخود (nonself) کی تمیز کرنا اور غیر خود سے جسم کا دفاع کرنا ہوتا ہے۔ یہ نظام اس وقت متحرک ہو جاتا ہے کہ جب کوئی غیر خود یعنی مستضد (antigen) مادہ یا مواد یا سالمہ جسم میں داخل ہو اور اس کا اخراج و خاتمہ اس کے افعال میں شامل ہے۔

## مزید دیکھیے
* مناعیت

## حوالہ جات

زمرہ:فعلیات
زمرہ:مدافعتی نظام
زمرہ:مناعیات
زمرہ:طب
زمرہ:طب یونانی
زمرہ:ویکی ڈیٹا سے مطابقت رکھنے والی مختصر تفصیل
آواز کی رفتار

**آواز** ایک ارتعاش ہے جو ایک لوج دار یا لچکدار وسیلے سے موجوں کی شکل میں گزرتی ہے۔ آواز کی رفتار بتاتی ہے کہ موج ایک خاص وقت میں کتنا فاصلہ طے کرتی ہے۔ خشک فضاء میں 20 درجہ سنٹی گریڈ پر آواز کی رفتار 343 میل فی سیکنڈ (1235 کلومیٹر فی گھنٹہ یا 770 میل فی گنٹہ یا 1129 فٹ فی سکنڈ) ہے۔ آواز ہوا کی بہ نسبت مائعات اور غیر سراخ دار ٹھوس اجسام میں تیزی سے سفر کرتی ہے۔ 
عموماً، آواز کی رفتار درج ذیل کلیہ کے ذریعے حاصل کیا جا سکتا ہے :

c = \sqrt{\frac{C}{\rho}}


*جہاں *
:*C* ہے سختی کی قدر
:\rho ہے کثافت

چنانچہ، مواد یا وسیلے کی سختی میں اِضافے کے ساتھ آواز کی رفتار میں اِضافہ ہوتا ہے اور کثافت میں اِضافے سے آواز کی رفتار میں کمی آتی ہے۔

### اِنحصار
آواز کی رفتار متغیر یا تغیر پزیر ہے اور اِس کا زیادہ تر اِنحصار وسیلے کے درجہ حرارت اور خصوصیات پر ہوتا ہے جس میں سے یہ گزرتی ہے۔ مثال کے طور پر، کم سالم وزنی گیسوں (جیسے ہیلیئم) میں، آواز تیزی سے پھیلتی ہے بہ نسبت زیادہ سالم وزنی گیسوں، جیسے زینان، کے . ایک مثالی یا معیاری گیس میں آواز کا اِنحصار صرف اِس کے درجہ حرارت پر ہوتا ہے۔ مستقل درجہ حرارت پر، معیاری گیس کے دباؤ کا آواز کی رفتار پر کوئی اثر نہیں ہوتا، کیونکہ دباؤ اور کثافت کا آواز کی رفتار پر برابر لیکن مخالف اثر ہوتا ہے اور دونوں ایک دوسرے کے اثر کو زائل کرتے ہیں .

زمرہ:آواز
زمرہ:سمتار کی اکائیاں
زمرہ:سیالی حرکیات
زمرہ:صدائیات
زمرہ:کیمیائی خواص
زمرہ:طبیعی مقداریں
زمرہ:طبیعیات
زمرہ:ہوائی حرکیات
زمرہ:طبیعیات کی تاریخ
سرخاب

تصغیر|پیرس میں تیر رہے سرخاب کی تصویر

**سرخاب** ایک پرندہ ہے۔
سرخاب کا شمار دنیا کے خوبصورت ترین پرندوں میں ہوتا ہے۔ دنیا بھرمیں سرخاب کی مختلف قسمیں پائی جاتی ہیں۔ جس میں سنہرا سرخاب، عام سرخاب اور پٹے دار سرخاب بہت مشہور ہیں۔

سرخاب پاکستان کے کھیتوں اور کھلیانوں میں بکثرت پایا جاتا ہے۔ رات میں اونچے درختوں پر بسیرا کرتا ہے اور دن بھر کھیتوں اور جھاڑیوں میں اپنی خوراک تلاش کرتا ہے۔ نر سرخاب مادہ کے مقابلے زیادہ خوبصورت اوردلکش ہوتا ہے۔ سنہرے سرخاب کی وجہ شہرت سنہرے بالوں کی چوٹی ہے جو سرخاب کے سر سے لے کر گردن کے پچھلے حصّے تک ہوتے ہیں۔ زردی مائل بھورے رنگ کی دم سرخاب کی خوبصورتی اور لمبائی میں اضافہ کرتی ہے۔ سرخاب کے پر اپنی خوبصورتی کی وجہ سے ضرب المثل کی حیثیت رکھتے ہیں۔ اردو زبان میں بھی سرخاب کے پروں کو تشبیہ کے طور پر استعمال کیا جاتا ہے۔ سرخاب کی پسندیدہ خوراک دانہ، اناج، سنڈی اور کیڑے مکوڑے ہیں۔ اگر کوئی سرخاب کو دیکھنا چاہے تو اس کے لیے بہترین وقت صبح کا ہے جب یہ واضح طور پر دیکھا جا سکتا ہے۔

## حوالہ جات

زمرہ:ایشیا کے پرندے
زمرہ:بھارت میں پرندے
زمرہ:پاکستان میں پرندے
زمرہ:جمہوریہ آذربائجان میں پرندے
زمرہ:فیصلہ طلب
زمرہ:سرخ فہرست کے کم تشویشناک انواع
زمرہ:منگولیا میں پرندے
زمرہ:نیپال میں پرندے
زمرہ:یورپ کے پرندے
زمرہ:یوکرین میں پرندے
زمرہ:ویکی ڈیٹا سے مطابقت رکھنے والی مختصر تفصیل
زمرہ:وسطی ایشیا کے پرندے
زمرہ:مغربی ایشیا کے پرندے
بے (حرف)

***بے***  اردو حروفِ تہجی کا دوسرا حرف ہے اور عربی رسم الخط سے ماخذ ہے۔ اسے **بیت** (یعنی گھر) بھی کہلایا جاتا ہے۔
[تصغیر|[اردو حروفِ تہجی]]

## دیگر رسم الخطوط
**بیت** (Bet, Beth, Beh, Vet) سامی ابجد بشمول فونیقی (Bēt 12x12پکسل)، عبرانی (Bēt ‬)، آرامی (Bēth  13x13پکسل)، سریانی (Bēṯ )، عربی اور فارسی (ب) حروف تہجی کا دوسرا حرف ہے۔

## ابتدا
نام **بیت** "گھر" کے لیے مغربی سامی لفظ ہے اور اس کی شکل اصل-سینائی رسم الخط سے حاصل کی گئی ہے جو خود شاید حیروغلیفی سے ہے۔ O1 

## [[حرفی رمز بندی]]

زمرہ:اردو حروف تہجی
زمرہ:حروف تہجی
زمرہ:عبرانی حروف تہجی
زمرہ:عربی حروف
زمرہ:فونیقی حروف تہجی
قلمکاری

تنسیل (cloning)
قلمکاری (grafting) کو قلم لگانا بھی کہا جاتا ہے۔ یہ لفظ اصل میں انگریزی میں بھی اردو کی طرح اس شاخِ پیوندہ کی مماثلتِ قلم کی بنا پر ادا کیا جاتا ہے جس کو کسی دوسرے پودے میں پیوند کیا جا رہا ہو۔ آج کل تو نسیجی ہندسیات نباتات و حیوانات میں ترقی کے باعث لگائی جانے والی قلمیں محض قلم نما شکل کی بجائے متنوع الاقسام کی ہو چکی ہیں لیکن چونکہ روایتی طور پر پودوں میں لگائے جانے والے اس پیوند کی شکل قلم کی جیسی ہوا کرتی تھی اسی لیے اسے انگریزی میں graphein (یعنی لکھنے کی تشبیہ سے ) graft کہا جاتا ہے اور یہی حال اس اصل الکلمہ کا اردو میں بھی ہے۔

* قلم (نبات)
* قلم (طب)
* قلم مقابل میزبان مرض (graft vs host disease)
* میزبان مقابل قلم مرض (host vs graft disease)
کتاب

[تصغیر|[چھاپ خانہ کی ایجاد اور اِنتخاب سے پہلے، تقریباً تمام کتابوں کی نقلیں ہاتھوں سے بنائی جاتی تھیں، جس سے کتابیں نایاب اور مہنگی تھیں۔]]
اپنے وسیع تر مفہوم میں ہر وہ تحریر جو کسی شکل میں محفوظ کی گئی ہو **کتاب📖** کہلاتی ہے۔ گویا مٹی کی تختیاں، پیپرس کے رول اور ہڈیاں جن پر تحریر محفوظ ہے کتاب ہے؛ یہ چمڑے یا جھلی پر بھی ہو سکتی ہے اور کاغذ پر بھی۔ کتاب لکھے اور چھاپے گئے کاغذوں کے مجموعہ کو کہتے ہیں، جن کی جلد بندی کی گئی ہواور انھیں محفوظ کرنے کے لیے جلد موجود ہو۔ موجودہ دور میں ٹیکنالوجی اور سائنس کی ترقی کی بدولت کتاب صرف کاغذ پر چھپی تحریر ہی نہیں رہی، بلکہ اب کتاب ای بک کرئیٹر انٹرنیٹ اور *بک ریڈر* کے ذریعے ڈیجیٹل ہو چکی ہے۔
کتابوں کے شوقین یا کتابیں زیادہ پڑھنے والے کو عموماً، کتابوں کا رَسیا یا کتابوں کا کیڑا کہاجاتا ہے۔ 
کتب خانہ ایک جگہ ہے جہاں پر کتابیں صرف پڑھنے کے لیے مہیا کی جاتی ہیں۔ کتب خانے میں کتابوں کی خرید و فروخت نہیں کی جاتی ہے۔

## کتاب کا لغوی معنی
علامہ راغب اصفہانی لکھتے ہیں :
کتب کا معنی ہے چمڑے کے دو ٹکڑوں کو سی کر ایک دوسرے کے ساتھ ملا دینا‘ اور عرف میں اس کا معنی ہے : بعض حروف کو لکھ کر بعض دوسرے حروف کے ساتھ ملانا‘ اور کبھی صرف ان ملائے ہوئے حروف پر بھی کتاب کا اطلاق ہوتا ہے اسی اعتبار سے اللہ کے کلام کو کتاب کہا جاتا ہے اگرچہ وہ لکھا ہوا نہیں ہے‘ قرآن مجید میں ہے : ’’ الم ذَلِكَ الْكِتَابُ‘‘ کتاب اصل میں مصدر

ہے‘ پھر مکتوب کا نام کتاب رکھ دیا گیا‘ نیز کتاب اصل میں لکھے ہوئے صحیفہ کا نام ہے

## کتاب کی اہمیت
ایک چینی کہاوت  ہے کہ "جب آدمی 10 کتابیں پڑھتا ہے تووہ 10 ہزار میل کا سفر کرلیتا ہے۔ "

گورچ فوک کہتے ہیں:

" اچھی کتابیں وہ نہیں جو ہماری بھوک کو ختم کر دیں بلکہ اچھی کتابیں وہ ہیں جو ہماری بھوک بڑھائیں۔۔۔۔۔۔۔ زندگی کو جاننے کی بھوک ۔۔

ائولس گیلیوس کہتے ہیں:" کتابیں خاموش استاد ہیں ۔۔"

فرانس کافکا:

"ایک کمرہ بغیر کتاب کے ایسا ہی ہے جیسے ایک جسم بغیر روح کے ۔۔"

گوئٹے :

"بہت سے لوگوں کو یہ بات نہیں معلوم ہے کہ مطالعہ سیکھنا کتنا مشکل اور وقت طلب کام ہے، میں نے اپنے 80 سال لگا دیے لیکن پھر بھی یہ نہیں کہہ سکتا ہوں کہ میں صحیح سمت کی جانب ہوں۔۔۔۔۔”

تھومس فون کیمپن:

"جب میں عبادت کرتا ہوں تو میں خدا سے باتیں کرتا ہوں، لیکن جب میں کوئی کتاب پڑھتا ہوں تو خدا مجھ سے باتیں کرتا ہے۔۔۔۔۔"

جین پاؤل:

"کتابیں ایک طویل ترین خط ہے جو ایک دوست کے نام لکھا گیا ہو۔۔"

گٹھولڈ لیسنگ:

"دنیا اکیلے کسی کو مکمل انسان نہیں بنا سکتی، اگر مکمل انسان بننا ہے تو پھر اچھے مصنفین کی تصانیف پڑھنا ہوں گی ۔۔۔"

نووالیس :

" کتابوں سے بھری ہوئی لائبریری ہی ایک ایسی جگہ ہے جہاں ہم ماضی اور حال کے دیوتاؤں سے آزادی کے ساتھ گفتگو کرسکتے ہیں۔۔۔۔۔"

دو جرمن اقوال :

" کتابیں پیالے کی مانند ہیں جن سے پانی پینا تمھیں خود سیکھنا ہوگا"

"جرمن زبان میں گدھے کو ایزل کہتے ہیں جب اس لفظ کو الٹا پڑھا جائے تو یہ لیزے بنتا ہے اس لیے یہ کوئی عجوبہ نہیں ہے اگر یہ کہا جائے کہ کچھ معلومات حاصل کرنے کے لیے تمھیں گدھے کی طرح محنت کرنا ہوگی۔

  ایک سروے کے مطابق پاکستان میں فی کس اوسطاً   صرف 6 پیسے سالانہ  کتاب کے لیے خرچ کیے جاتے ہیں...

اکثر بعد میں ردی میں بیچ کر اس کا پتیسہ کھا لیا جاتا ہے.

## حوالہ جات

https://arvin-bookstore.com/
زمرہ:دستاویزات
زمرہ:کاغذ کی مصنوعات
زمرہ:کتب
زمرہ:وسیطی اشکالبند
چال (نظریہ گراف)

بائیں|300px

ریاضی کی شاخ نظریۂ گراف میں *n* لمبائی کی *چال* کسی گراف *G* کے *k* کناروں کا تسلسل جس کی صورت یوں ہو
: v_1 v_2, v_2v_3, v_3v_4, \cdots, v_{n-1}v_n 
کو کہتے ہیں۔ اس چال کو  v_1 v_2 \cdots v_n لکھتے ہیں اور اسے v_1 اور v_n کے درمیان چال کہتے ہیں۔ غور کرو کہ چال میں کسی کنارے کی دوسرا قمہ وہی ہے جو اس سے اگلے کنارے کا پہلا قمہ ہے۔ چونکہ کناروں کی سمت نہیں ہے اس لیے اس چال کو  v_{n} v_{n-1} \cdots v_1 بھی لکھا جا سکتا ہے اور اسے v_n اور v_1 کے درمیان چال کہا جا سکتا ہے۔

بائیں|300px
### بند چال اور دورہ
ایسی چال کو اسی قمہ پر شروع اور ختم ہو کو *بند چال* کہتے ہیں۔
کسی گراف کے کناروں کا تسلسل جس کی صورت یوں ہو
: ab, bc, cd, \cdots, fa 
کو بند چال کہتے ہیں۔ اگر بند چال میں تمام کنارے مختلف ہوں تو اسے *بند صراط* کہتے ہیں۔ اگر اس کے علاوہ بند چال کے تمام راس بھی مختلف ہوں تو اس بند چال کو دورہ کہیں گے۔ تصویر میں 1254231 بند صراط ہے۔ اور 125431 دورہ ہے۔

## مزید دیکھیے
* رستہ

## بیرونی روابط ==*
رستہ (نظریہ گراف)

بائیں|300px

ریاضی کی شاخ نظریۂ گراف میں کسی گراف میں چال کے تمام کنارے مختلف ہوں تو چال کو *صراط* کہتے ہیں۔ اگر اس کے علاوہ تمام راس بھی مختلف ہوں تو چال کو *رستہ* کہا جائے گا۔ تصویر میں چال 1334254 صراط ہے چونکہ اس میں تمام کنارے مختلف ہیں۔ چال 13245 رستہ ہے کیونکہ اس میں تمام کنارے مختلف ہیں اور تمام راس بھی مختلف ہیں۔ خیال رہے کہ 124521 بھی صراط ہے اگر چال میں راس 1 اور 2 کے درمیان مختلف کنارے استعمال ہوں۔

## مزید دیکھیے
* چال (نظریہ گراف)
درخت (نظریہ گراف)

تصغیر|بائیں|180px

ریاضی کی شاخ نظریۂ گراف میں ایسا گراف جس میں کوئی دورہ نہ ہو کو *درخت* کہا جاتا ہے۔ دوسرے الفاظ میں درخت گراف کی ہر دو راس صرف ایک کنارے سے جڑی ہوتی ہیں۔ درخت کے کنارہ کو *شاخ* بھی کہا جاتا ہے۔ درخت گراف کی سادہ ترین قسم ہے اور عملی طور پر بہت مفید ہے۔ *n* راس پر مشتمل درخت کے *n-1* کنارے ہوتے ہیں۔ *n* راس کے درخت میں مزید ایک قمہ اور ایک کنارہ کا اضافہ کر کے *n+1* راس کا درخت بنایا جا سکتا ہے۔

### مسلئہ اثباتی
درخت *T* کی راس کی تعداد *n* ہو۔ تو نیچے دیے بیانات برابر ہیں:
* درخت *T* متصل ہے اور اس میں کوئی دو رہے نہیں۔
* درخت *T* متصل ہے اور کناروں کی تعداد *n-1* ہے
* درخت *T* کے کناروں کی تعداد *n-1* ہے اور اس میں کوئی دو رہے نہیں
* درخت *T* متصل ہے اور ہر کنارہ پُل ہے
* درخت *T* کی کوئی بھی دو راس صرف ایک رستہ سے جڑی ہیں
* درخت *T* میں کوئی دو رہے نہیں، مگر اگر ایک نیا کنارہ کا اضافہ کیا جائے (بغیر کسی نئ قمہ کے ) تو صرف ایک دورہ پیدا ہوتا ہے

بائیں|تصغیر|گراف اور اس کے نیچے اس کے دو عبری درخت دکھائے گئے ہیں
### مدیدی درخت
مدیدی درخت کسی متصل گراف *G* کا ایسا ذیلی گراف ہوتا ہے جس میں *G* کی تمام راس ہوں اور یہ درخت بھی ہو۔ تصویر میں متصل گراف اور اس کے دو درخت دکھائے گئے ہیں۔ غور کرو کہ گراف کے ممکنہ درختوں کی تعداد کافی زیادہ ہو سکتی ہے۔
متصل گراف سے مدیدی درخت حاصل کرنے کا طریقہ یہ ہے کہ گراف میں دورہ ڈھونڈو اور دورہ کا ایک کنارہ ہٹا دو۔ اس طرح یہ عمل جاری رکھو جب تک تمام دو رہے ختم ہو جائیں، تو گراف کا مدیدی درخت حاصل ہو جائے گا۔ (دیکھو صغیر مدیدی درخت)

### مرکز اور دومرکز
ہر درخت کا مرکز ایک قمہ ہوتا ہے یا پھر دو قمہ اور ان کو جوڑنے والا کنارہ جسے دومرکز کہتے ہیں۔ ان کو ڈھونڈنے کا طریقہ یہ ہے: درخت کے راس کی تعداد *n* ہو۔ ہر قمہ جس کا درجہ 2 یا زیادہ ہو، اس قمہ *a* سے نکلنے والے ہر ذیلی گراف کے راس گِنو اور ان میں سب سے بڑے تعداد کو n_a کہو۔ اب یا تو صرف ایک قمہ *a* ایسا ہو گا جس کے لیے
تصویر:Cnetroid_of_a_tree_graph.svg
:n_a \le \frac{n-1}{2}
یہ قمہ مرکز ہے۔ اس درخت کو مرکزی درخت کہتے ہیں۔ یا پھر دو راس *a* اور *b* ایسے ہوں گے جن کے لیے
تصویر:Bicentroid_of_a_tree_graph.svg
:n_a=n_b=\frac{n}{2}
اور یہ دو راس دومرکز ہوں گے۔ اس درخت کو دومرکزی درخت کہتے ہیں۔

### درختوں کی گنتی
کیلے مسلئہ اثباتی: ایسے ملصق درخت جس میں *n* راس ہوں کی ممکنہ تعداد n^{n-2} ہے۔

## مزید دیکھیے
* رستہ

## بیرونی روابط ==*

زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظریہ گراف
سفید گینڈا

**سفید [[گینڈا]]**، گینڈے کی پانچ اقسام میں سے ایک ہے جو آج بھی اس کرہء ارض پر موجود ہے۔ ہاتھی کے بعد ممکنہ طور پر اس دنیا کے سب سے جسیم اور تنومند جانوروں میں گینڈا اور دریائی گھوڑا شامل ہیں۔

## حوالہ جات

زمرہ:جمہوری جمہوریہ کانگو کے ممالیا
زمرہ:جنوبی سوڈان کے ممالیا
زمرہ:حیوانیہ جنوبی افریقا (خطہ)
زمرہ:حیوانیہ مشرقی افریقا
زمرہ:سرخ فہرست کے جنگل سے معدوم انواع
زمرہ:سرخ فہرست کے قریب الخطر انواع
زمرہ:وسطی افریقی جمہوریہ کے ممالیا
زمرہ:یوگنڈا کے ممالیا
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
گینڈا

تصغیر|ایک عمومی گینڈا

یہ انتہائی طاقتور اور خطرناک جانوروں میں شمار کیا جاتا ہے۔ دنیا میں اس کی پانچ مختلف اقسام پائی جاتی ہیں۔ جن میں سے دو کا تعلق افریقا سے ہے جبکہ باقی تین اقسام جنوبی ایشیاء میں پائی جاتی ہیں۔ پانچ میں سے تین اقسام یعنی جاون، سماترا اور کالا گینڈا انتہائی خطرناک سمجھے جاتے ہیں۔ تاہم اس کے خطرناک ہونے کے باوجود اس کی نسل تیزی سے کم ہو رہی ہے۔ خصوصا بھارت میں اس کی تعداد 2،700 سے بھی کم رہ گئی ہے۔ جبکہ سفید گینڈا بھی کم یاب ہوتا جا رہا ہے اس لیے اس کو بھی اُن جانوروں میں شامل کر لیا گیا ہے کہ جن کی نسل کو خطرات لاحق ہیں۔ اس وقت پوری دنیا میں صرف 14،500 سفید گینڈے موجود ہیں۔ افریقه میں اس کے سینگ تقریباً 1100 ڈالر فی کلو میں فروخت کیے جاتے ہیں۔ جس سے اس کی نسل کو خطره درپیش ہے۔ اس لیے اس کو عالمی اداروں کی توجه کی ضرورت ہے۔ 
گینڈا جانوروں کے اس قبیل سے تعلق رکھتا ہے جو نہایت جسیم و تنومند ہوتے ہیں۔ نباتات خور ہونے کے باوجود اس کا کم از کم وزن ایک ٹن تو ہوتا ہی ہے جبکہ اس کی کھال، اس کی ڈھال کا کام بھی دیتی ہے اور اس کی کھال کی کم از کم موٹائی 1.5سینٹی میٹر سے 5سینٹی میٹر تک ہوتی ہے۔
تصغیر|1875ء میں ہندوستان میں گینڈوں کی لڑائی کا تماشا

زمرہ:سبزی خور حیوانات
زمرہ:یوریشیا کے بڑے حیوانا
زمرہ:ویکی ڈیٹا سے مطابقت رکھنے والی مختصر تفصیل
زمرہ:ممالیہ خاندان
کیوین ٹیرنے

کیون ٹیرنی (فرانسیسی: Kevin Tierney) وہ شخصیت ہیں جنھوں نے بوں کاپ، بیڈ کاپ کو تحریر و تخلیق کیا۔ یہ کینیڈا میں پیدا ہوئے۔

زمرہ:کینیڈائی شخصیات
زمرہ:کینیڈین فلم پروڈیوسر
زمرہ:کینیڈین فلم ہدایت کار
زمرہ:کینیڈین منظر نویس
زمرہ:2018ء کی وفیات
زمرہ:کینیڈین ٹیلی وژن پروڈیوسرز
زمرہ:ویکی ڈیٹا سے مطابقت رکھنے والی مختصر تفصیل
زمرہ:کینیڈا میں سرطان سے اموات
زمرہ:آئرش مصنفین
حالت (مادہ)

ایک مادہ کی حالت کا مطلب یہ ہے کہ وہ کس شکل میں پایا جاتا ہے۔ مادہ کی حالت ٹھوس ہو سکتی ہے یا مائع یا گیس۔ اس کے علاوہ مادہ شدید درجہ حرارت میں پلازما کی شکل میں پایا جا سکتا ہے۔

## مادہ کی حالتیں
* ٹھوس
* مائع
* گیس
* پلازما

زمرہ:کثیف مادہ طبیعیات
زمرہ:کیمیائی ہندسیات
زمرہ:مادہ
زمرہ:مادے کی حالتیں
زمرہ:طبیعیاتی تصورات
زمرہ:ہندسیاتی حرحرکیات
زمرہ:کامنز زمرہ جس کا ربط ویکی ڈیٹا پر ہے
زمرہ:میکانیات
ایریک کانویل

ایریک کانویل (فرانسیسی: Eric Canuêl) بوں کاپ، بیڈ کاپ کے ہدایتکار یعنی ڈائریکٹر ہیں۔ آّپ کینیڈا میں پیدا ہوئے۔

کینول کی موت پلازما سیل لیوکیمیا 15 جون 2024 کو۔

## حوالہ جات

زمرہ:جون 2024ء کی وفیات
زمرہ:کینیڈائی شخصیات
زمرہ:کینیڈین ٹیلی ویژن ہدایت کار
زمرہ:ویکی ڈیٹا سے مطابقت رکھنے والی مختصر تفصیل
زمرہ:1961ء کی پیدائشیں
زمرہ:2024ء کی وفیات
زمرہ:کینیڈا کی شخصیات
زمرہ:منظر نویس
زمرہ:فلمی ہدایت کار
ت خلیہ

ت خلیات (T cells) اصل میں خون میں پائے جانے والے ایسے خلیات کو کہا جاتا ہے کہ جن کا تعلق سفید خونی (WBCs) کی ایک ذیلی قسم سے ہوتا ہے۔
## وجہ تسمیہ
ان خلیات کو ت خلیہ کہنے کی وجہ یہ ہے کہ ان خلیات کی نمو میں تـوتـہ (thymus) نامی غدود کا اہم کردار ہوتا ہے اور اسی توتہ کے نام کے پہلے حرف یعنی ت پر ان خلیات کو ت خلیات کہا جاتا ہے، اسی طرح انگریزی میں بھی ان کو thymus کی نسبت سے T-cells کہا جاتا ہے۔
## دھوپ کا اثر
سورج کی روشنی کے طیف (spectrum) میں سے نیلی روشنی جلد کی گہرائی تک جاتی ہے اور ت خلیہ (T cells) کو حرکت دیتی ہے۔ دھوپ کھانے سے ت خلیہ مزید توانا اور طاقتور ہوکر امراض سے لڑنے کے قابل ہوتے ہیں۔

## نگار خانہ

File:Blausen 0625 Lymphocyte T cell.png|

## مزید دیکھیے
* سفید خونی خلیات
* مدافعتی نظام
## حوالہ جات

زمرہ:انسانی خلیات
زمرہ:ت خلیات
زمرہ:مدافعتی نظام
زمرہ:مناعیات
زمرہ:ایچ آئی وی/ایڈز
زمرہ:خلیائی حیاتیات
زمرہ:حیاتیات
زمرہ:خون کے خلیات
حاسہ

حس (sensation).
**حاسہ** کا لفظ اردو زبان میں انگریزی کے sense سے نزدیک متبادل ہے اور اس کی جمع حواس، حسیں اور حسوں بھی کی جاتی ہے۔ علم حیاتیات و سالماتی حیاتیات میں لفظ sense متعدد معنوں میں اختیار کیا جاتا ہے جن میں حس، شعور اور آگاہی وغیرہ آجاتے ہیں۔ عام طور پر تو اس سے مراد حس کی بھی لی جاتی ہے یعنی وہ آگاہی (perception) کہ جو کوئی جاندار اپنے حسی یا sensory اعضاء سے آنے والے منبہ (stimulus) سے تحریک پا کر دماغ میں اجاگر کرتا ہے۔ جبکہ علم سالماتی حیاتیات میں اس سے عام طور پر مراد سمجھ اور ادراک (cognition) کے معنوں میں لے کر ڈی این اے کے اس طاق (strand) کی لی جاتی ہے جس کی ترمیز (coding) کو لحمیات کی تیاری میں استعمال کیا جاتا ہے۔
* احساس کے معنوں میں استعمال کے لیے دیکھیےحس (sensation)
* ادراک و شعور کے معنوں میں استعمال کے لیے دیکھیےشعور (consciousness)
* سالماتی حیاتیات میں استعمال کے لیے دیکھیےحاسیہ طاق (sense strand)
* سمجھ کے معنوں میں استعمال کے لیے دیکھیےفہم (awareness)

زمرہ:سالماتی حیاتیات
زمرہ:طبی اصطلاحات
فقدِ لیانی

فقد لیانی (achalasia) کا لفظ ایک ایسی کیفیت مرض کے لیے استعمال کیا جاتا ہے جس میں معدی معوی سبیل یعنی gastro intestinal tract کے ہموار عضلی ریشوں میں اس مقام پر ملائمیت یا ملین پن ختم یا ناپید ہو جاتا ہے کہ جہاں اس سبیل (tract) کا کوئی ایک حصہ (جیسے مری) کسی اگلے حصے (جیسے معدہ) سے ملتا ہو یا سلسلہ قائم کرتا ہو، عام طور پر ایسا مری (esophagus) اور معدہ (stomach) کے مقام اتصال پر ہی واقع ہوتا ہے اور ایسی صورت میں طب و حکمت کی زبان میں اسے فقد لیان مری (esophageal achalasia) کہتے ہیں۔ فقد لیان مری کی صورت میں فقد تمعج (aperistalsis) کی وجہ سے زیریں مصرۂ مری (lower esophageal sphincter) میں پھیلاؤ یا راحت کا فقدان واقع ہو جاتا ہے اور اس کا نتیجہ غذا کے نگلنے میں دشواری کی صورت میں سامنے آ سکتا ہے۔
## وجہ تسمیہ
فقد لیانی کا لفظ دو الفاظ کا مرکب ہے جس میں پہلا حرف فقد کا ہے جس کا مطلب فقدان یا غائب ہو جانے کا آتا ہے اور دوسرا لفظ لیانی کا ہے جو لین سے بنا ہے اور کسی بھی شے کے ملین یا ملائم ہونے کی کیفیت پر ادا کیا جاتا ہے، اردو میں بکثرت استعمال ہونے والا لفظ ملین بھی لیانی کی طرح لین سے بنایا جاتا ہے۔ انگریزی میں بھی یہ دو الفاظ کا مرکب ہے a جس کا مطلب فقدان کا ہے اور chalasia جو کسی بھی شے کے ملین یا ملائم ہونے کو ظاہر کرتا ہے۔

زمرہ:ہاضمہ کے امراض
زمرہ:سانچہ حوالہ جات میں نامعلوم پیرامیٹر پر مشتمل صفحات
زمرہ:نایاب بیماریاں
زمرہ:معدی امعائی حلقے کے عارضے
زمرہ:امراض
محمد حمید شاہد

**محمد حمید شاہد ** (پیدائش: 23 مارچ 1957ء) پاکستان سے تعلق رکھنے والے اردو زبان کے نامور افسانہ نگار، ناول نگار  اور ادبی نقاد ہیں۔ حکومت پاکستان  نے ادبی خدمات کے صلے میں 2017ء میں تمغا امتیاز سے نوازا۔ ان کے فن و شخصیت پر جامعات میں متعدد تحقیقی مقالہ جات لکھا جا چکے ہیں۔

## ابتدائی زندگی
محمد حمید شاہد 23 مارچ 1957ء میں پنڈی گھیب ضلع اٹک، پنجاب، پاکستان میں پیدا ہوئے۔ ان کے والد غلام محمد سماجی اور سیاسی کارکن تھے اور گھر میں کتب خانہ بنا رکھا تھا جس نے محمد حمید شاہد کو مطالعہ کے طرف راغب کیا۔ آپ کے دادا حافظ غلام نبی 1947ء میں اپنے آبائی گائوں چکی کو خیرباد کہہ کر پنڈی گھیب میں بس گئے تھے۔ آپ نسبی طور پر اعوان، اجمال ہیں۔

## تعلیمی سلسلہ
محمد حمید شاہد نے ابتدائی تعلیم پنڈی گھیب سے پائی۔ میٹرک کے بعد زرعی یونیورسٹی فیصل آباد میں داخلہ لے لیا اور بہ قول سید ضمیر جعفری وہاں سے بستانیت کے فاضل ہوئے۔ بعد ازاں قانون کے تعلیم کے لیے پنجاب یونیورسٹی لاہور میں داخل ہو گئے۔ مگر والد ماجد کی شدید علالت اور بعد میں موت کے ساتھ ہی یہ سلسلہ منقطع ہو گیا اور ایک بنکار کی حیثیت سے عملی زندگی کا آغاز کر دیا۔

## ادب
محمد حمید شاہد کی ادبی زندگی کا آغاز یونیورسٹی کے زمانے ہی سے شروع ہو چکا تھا۔ آپ یونیورسٹی کے مجلہ “ کشت نو“ کے مدیر رہے۔ آپ کے پہلی کتاب اسی زمانے میں لاہور سے شائع ہوئی۔ پہلے پہلے انشائے بھی لکھے مگر جلد ہی افسانہ نگاری کی طرف آ گئے۔ “بند آنکھوں سے پرے“ کی اشاعت کے بعد اردو دنیا کی توجہ پا لی۔ آپ کے افسانوں کے مجموعوں “جنم جہنم“ اور “مرگ زار“ کے بعد آپ کا شمار اسی کی دہائی کے نمایاں ترین افسانہ نگاروں میں ہونے لگا۔ محمد حمید شاہد کے ناول “مٹی آدم کھاتی ہے“ اور اردو افسانوں “ سورگ میں سور“، “ مرگ زار“ اور “ برف کا گھونسلا “ کو بہت نمایاں مقام دیا جاتا ہے۔

## تنقید
محمد حمید شاہد کا رویہ ایک ایسے تخلیق کار کا رویہ ہے جو اپنے تخلیقی جوہر کو مختلف اصناف‘ اسالیب اور موضوعات کی کٹھالی میں ڈال کر پرکھتا ہے اور خود کو کسی تنگ دائرے میں قید کرنے سے اجتناب کرتا ہے۔ اس بات نے اسے ایک طرف تو مختلف تناظر میں خود کو پرکھنے کی سہولت دی ہے ‘ دوسرا اس کے ہاں فنی اور فکری کشادگی بھی در آئی ہے جو میرے خیال میں آج کے لکھنے والوں کے لیے نہایت ضروری بات ہے

## تصانیف
محمد حمید شاہد کی چند معروف تصانیف

### افسانے
* بند آنکھوں سے پرے
* جنم جہنم
* مرگ زار
* پارو
* محمد حمید شاہد کےپچاس افسانے
* آدمی
* سانس لینے میں درد ہوتا ہے
* حیرت کا باغ(مجموعہ محمد حمید شاہد)
* گندم کی مہک

### ناول
* مٹی آدم کھاتی ہے
* جنگ میں محبت کی تصویر نہیں بنتی

### تنقید
* ادبی تنازعات
* اشفاق احمد : شخصیت و فن
* اردو افسانہ : صورت و معنی
* کہانی اور یوسا سے معاملہ
* اردو فکشن نئے مباحث
* منٹو:آج بھی زندہ ہے
* راشد، میراجی، فیض: نایاب ہیں ہم
* افسانہ کیسے لکھیں
* جستجو گفتگو

### دیگر
* خوشبو کی دیوار کے پیچھے (خود نوشت)
* پیکر جمیل
* لمحوں کا لمس
*The touch of moment
* سمندر اور سمندر
* انتخاب غزلیات میر

## حوالہ جات

## بیرونی روابط
* محمد حمید شاہد https://www.rekhta.org/authors/mohammad-hameed-shahid/profile?lang=ur
* دُکھ کیسے مرتا ہے 
* سورگ میں سور
* گرفت 
* مَرگ زار
* گانٹھ 

زمرہ:1957ء کی پیدائشیں
زمرہ:اردو فکشن نگار
زمرہ:اردو ناول نگار
زمرہ:بقید حیات شخصیات

زمرہ:پاکستانی افسانہ نگار
زمرہ:پاکستانی ناول نگار
زمرہ:پاکستانی نثر نگار
زمرہ:ضلع اٹک کی شخصیات
زمرہ:بیسویں صدی کے پاکستانی افسانہ نگار
زمرہ:اکیسویں صدی کے پاکستانی افسانہ نگار
زمرہ:جامعہ زرعیہ فیصل آباد کے فضلا
زمرہ:پنڈی گھیب  کی شخصیات
چھری

**چھری** ایک روزمرہ کے استعمال کی چیز ہے۔ یہ ایک ایسا اوزار (instrument) ہے جس کے ایک طرف تیز دھار ہوتی ہے اور دوسری طرف اس پر گرفت رکھنے کے لیے دستہ۔ یہ اوزار عام طور پر باورچی خانے میں مستعمل ہوتاہے۔ جہاں یہ سبزی، گوشت وغیرہ کاٹنے کے کام آتا ہے۔ جہاں اس کے مثبت استعمال کے بے شمار فائدے ہیں، وہیں اس اوزار کو بطور ہتھیار بھی استعمال کیا جا سکتا ہے۔ تلوار اور خنجر اسی کی ترمیم شدہ اشکال ہیں۔
تصغیر|گھریلو استعمال کی عمومی چھری
اگر چھری کے استعمال کی تاریخ کا جائزہ لیا جائے تو یہ تقریباً پچیس لاکھ (25،00000) سال سے بھی پہلے رائج تھا۔

چھری کا استعمال تقریباً ہر دور میں رہا ہے اور زمانے کی تہذیب و ثقافت نے اس نہایت مفید اوزار کو ضرورت کے مطابق نئی جہتیں، اشکال و افعال عطا کیں ہیں۔ چھری کا استعمال پتھر کے زمانے سے بھی پہلے سے رائج ہے۔ آج کے اس ترقی یافتہ دور میں چھری کی کئی قسمیں ہیں یا یوں کہہ لیں ہر کام کے لیے علاحدہ علاحدہ چھریاں بنادی گئی ہیں۔ جیسے گوشت کاٹنے کی چھری، سبزی کاٹنے کی چھری، مکھن کی چھری، کیک کاٹنے کی چھری، کھانا کھانے کے لیے بھی علاحدہ چھریاں ہوتی ہیں۔
## چھری کی بناوٹ
تصغیر|چھری کے مختلف حصے
یوں تو چھریوں کی متعدد اقسام تاہم عام طور پر انھیں دو اقسام میں تقسیم کیا جا سکتا ہے:
# دستی چھری
# خودکار چھری
دستی چھریاں عام چھریاں ہوتی ہیں، جن کو استعمال کرنے کا طریقہ اور رکھنے کا طریقہ وہی صدیوں پرانا ہے جبکہ خود کار چھریوں میں حفاظتی نقطۂ نظر سے خود کار نظام ہوتاہے، جس کے تحت اس کی تیز دھار، اس کے دستے میں پوشیدہ رہتی ہے اور ایک مخصوص طریقے یا بٹن دبانے سے باہر آتی ہے۔ یہ خود کار چھری بچوں والے گھر میں زیادہ موثر اور مفید ہے۔
آج کے جدید دور نے چھریوں کو بھی جدت عطا کی ہے۔ بناوٹ کے لحاظ سے جدید چھریوں میں درج ذیل خصوصیات ہوتی ہیں:
# دھار
# دستہ
# دھار کے اختتام پر نوک

## متعلقہ مضامین
* تلوار
* خنجر

## حوالہ جات
 


زمرہ:تیزدھاری آلے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
حرکت دودیہ

**حرکت دودیہ** یا **امعائی حرکت** (peristalsis) جانداروں کے نالی نما اعضاء (جیسے آنت و معدہ وغیرہ) میں پیدا ہونے والی حرکات کو کہا جاتا ہے،
(فعلیات) حرکت دوری؛ ایک نلکی جیسے عضلاتی عضویہ؛ نظام کے سکڑنے اور پھیلنے کی خود کار حرکت، جیسے انتڑیاں جو آہستہ آہستہ فضلے کو آگے بڑھاتی ہیں؛ امعائی حرکت۔

اگر آسان وضاحت کی جائے تو یوں کہا جا سکتا ہے کہ یہ حرکات کچھ ایسی ہوتی ہیں کہ جیسے کوئی کیڑا (مثال کے طور پر کیچوا وغیرہ) رینگتا ہے۔ ان حرکات کا اظہار کرنے والے سب سے نمایاں اعضاء، معدی معوی سبیل سے تعلق رکھتے ہیں جسے عام طور پر غذائی نالی بھی کہہ دیا جاتا ہے۔ اس حلقہ (tract) میں موجود اعضاء ایک طویل نالی کی صورت میں ہوتے ہیں جس میں سے غذا کا گذر واقع ہوتا ہے، ان اعضاء کی دیواروں میں موجود طولی (longitudinal) اور دائری (circular) عضلات یا muscle مربوط طور پر یوں سکڑتے اور پھیلتے ہیں کہ نتیجہ غذا کو دھکیلنے کی صورت میں ظاہر ہوتا ہے۔

## حوالہ جات

زمرہ:قنات ہضمیہ
زمرہ:نظام انہضام
زمرہ:فعلیات
زمرہ:طبی اصطلاحات
کتلہ

**کتلہ** (ganglion)، سے مراد عام طور پر عصبی خلیات کے اجسام خلوی (cell bodies) کے ایک گروہ سے ہوتی ہے جو مرکزی عصبی نظام سے باہر پایا جاتا ہے اور اجسام خلوی پر مشتمل ہونے کی وجہ سے ہی ان میں ڈینڈرائٹ کی موجودگی بھی پائی جاتی ہے۔ ایک قابل ذکر بات یہ ہے کہ بعض اوقات اس اصطلاح کو دماغ اور یا نخاغی طناب (spinal cord) میں پائے جانے والے مرکزوں کے لیے بھی استعمال کیا جاتا ہے۔ کتلہ کی جمع کتلان کی جاتی ہے اور انگریزی میں ganglia اس کی جمع کی جاتی ہے۔

زمرہ:عصبی خلیات
زمرہ:عصبی نظام
زمرہ:کامنز زمرہ جس کا ربط ویکی ڈیٹا پر ہے
زمرہ:نسیجیں
کبیر توافق نسیجی مختلط

کبیر توافقِ نسیجی مختلط (major histocompatibility complex)، فقاریہ جانداروں میں پایا جانے والا ایک موراثی (genomic) حصہ ہوتا ہے اور ایسے وراثات (genes) کی تشکیل میں کردار ادا کرتا ہے کہ جو توافق نسیجی مستضدات (histocompatibility antigens) کی تضبیط کرتی ہیں اور یوں یہ کبیر توافق نسیجی مختلط جاندار کی قوت مدافعت (immunity) میں نہایت اہمیت کا حامل ہے۔ اسے مختصر الفاظ میں MHC سے بھی ظاہر کیا جاتا ہے۔ وہ وراثات کہ جو کبیر توافق نسیجی مختلط کا حصہ تو ہیں ہوتے مگر ردِ نصبہ (graft rejection) میں ملوث ہوتے ہیں ان کو صغیر توافقِ نسیجی مختلط (minor histocompatibility complex) میں شمار کیا جاتا ہے۔

زمرہ:فعلیات
زمرہ:مدافعتی نظام
زمرہ:مناعیات
زمرہ:طب
زمرہ:طب یونانی
سمتی گراف

بائیں|تصغیر|150px

ریاضی کی شاخ نظریہ گراف میں ایسا گراف جس میں کناروں کی سمت مقرر ہو جو تیر کے نشان سے دکھائی جاتی ہے۔ اسے یوں سمجھا جا سکتا ہے جیسے مقام *ا* اور *ب* کے درمیان ریل‌گاڑی مقام *ا* سے *ب* کی طرف چلتی ہو مگر دوسری جانب نہیں۔

تعریف: سمتی گراف *D* مشتمل ہوتا ہے ایک مجموعہ جسے *راس* کہتے ہیں اور راس کے جوڑوں کی مرتب فہرست جنھیں *تیر* کہتے ہیں۔ راس کو "راس مجموعہ" V(D) لکھتے ہیں اور تیروں کو "تیر فہرست" A(D) لکھتے ہیں۔ اگر *a* اور *b* راس ہیں تو تیر *ab* کی سمت *a* سے *b* ہوتی ہے یا *a* کو *b* سے جوڑتا ہے (مگر *b* کو *a* سے نہیں جوڑتا)۔

تعریف: سمتی گراف *D* کے ہر تیر کو اس کے ارتباطی کنارے سے بدل دینے سے جو گراف حاصل ہوتا ہے اسے *D* کا "زیریں گراف" کہا جاتا ہے۔

تعریف: اگر دو راس کو ایک سے زیادہ تیر ایک ہی سمت میں جوڑتے ہوں، تو انھیں متعدد تیر کہا جاتا ہے۔ اگر تیر قمہ کو اپنے آپ سے جوڑے تو اسے مدور کہا جاتا ہے۔

### سادہ سمتی گراف
سمتی گراف جس میں متعددتیر اور مدور نہ ہوں کو *سادہ سمتی‌گراف* کہا جائے گا۔

### متصل سمتی گراف
سمتی گراف کا زیریں گراف اگر متصل ہو تو سمتی گراف کو متصل کہیں گے ورنہ نامتصل۔ سمتی گراف کو "قوی متصل" کہیں گے اگر کسی بھی قمہ سے کسی بھی قمہ تک رستہ ہو۔

### ذیلی سمتی گراف
تعریف: *سمتی گراف* *D* کا راس‌مجموعہ *V(D)* اور تیرفہرست *A(D)*ہو۔ سمتی گراف کا *ذیلی‌سمتی‌گراف* ایسا سمتی‌گراف ہے جس کی تمام راس *V(D)* میں ہوں اور تمام تیر *A(D)* میں ہوں۔

تیر *e* قمہ *a* سے ورد ہے اور تیر *e* قمہ *b* کو ورد ہے۔
فائل:vertex_adjacency_arc_graph.png

تعریف: اگر *D* سمتی‌گراف ہے بغیر مدور کے اور *v* اس کا ایک قمہ ہے۔ قمہ *v* کا *اخراج درجہ* اس سے ورد ہونے والے تیروں کی تعداد ہے اور اسے *outdeg(v)* لکھتے ہیں۔ قمہ *v* کا *ادخال درجہ* اس کو ورد ہونے والے تیروں کی تعداد ہے اور اسے *indeg(v)* لکھتے ہیں۔

### مصافحہ مبعث
سمتی‌گراف مٰیں تمام راس کے اخراج درجات کی حاصل جمع برابر ہوتی ہے تیروں کی تعداد کے۔ اور تمام راس کے ادخال درجات کی حاصل جمع بھی برابر ہوتی ہے تیروں کی تعداد کے ۔

تعریف: گراف *G* کو "قابلِ سمت بندی" کہا جائے گا اگر یہ کسی قوی متصل سمتی‌گراف کا زیریں گراف ہو۔ یعنی *G* کے ہر کنارے کو اس طرح سے سمت دی جا سکے کہ حاصل ہونے والا سمتی‌گراف قوی متصل ہو۔

تعریف: متصل گراف کے ایسے کنارے کو "پُل" کہیں گے اگر اس کو ہٹانے سے گراف نامتصل ہو جائے۔

### مسلئہ اثباتی
متصل گراف قابل سمت بندی ہو گا اگر بشرط اگر اس میں کوئی پُل نہ ہوں۔

## مزید دیکھیے
* ملمس مصفوفہ
* ورود مصفوفہ

## بیرونی روابط ==*

زمرہ:نظریہ گراف
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
ورود مصفوفہ

ریاضی کی شاخ نظریہ گراف میں گراف کی راس *a* اور *b* کو ملمس کہا جائے گا اگر اِن کو کنارہ *e* جوڑتا ہو۔ اس کے علاوہ *a* اور *b* کو *e* پر ورود کہا جاتا ہے اور *e* کو *a* اور *b* کے ساتھ ورد کہا جاتا ہے۔
فائل:vertex_adjacency_edge_graph.svg

### ورود قالب
گراف *G* جس کی *n* راس اور *m* کنارے ہیں۔ راس کے لصق 1 تا *n* ہیں اور کناروں کے لصق 1 تا *m* ہیں۔ ورود قالب I(G) ایسی n \times m  مصفوفہ ہے، جس کے قطار *i* اور ستون *j* پر درج عدد 1 ہے اگر قمہ *i* ورود ہے کنارے *j* کے ساتھ، ورنہ درج 0 ہے۔ نیچے مثال میں گراف کی 4 راس ہیں اور 6 کنارے ہیں، اس لیے ورود قالب 4 \times 6  ہے۔ قطار 1 تا 4 ہیں اور ستون 1 تا 6 ہیں۔


کنارہ



 
 قمہ

I(G)=\left[\begin{matrix} 
1 & 1 & 1 & 0 & 0 & 0 \\
1 & 1 & 0 & 1 & 0 & 1 \\
0 & 0 & 1 & 1 & 1 & 0 \\
0 & 0 & 0 & 0 & 1 & 1
\end{matrix}\right]

فائل:a_graph_edges_labeled.svg
G


### ورود قالب (سمتی گراف)
تیر *e* قمہ *a* سے ورد ہے اور تیر *e* قمہ *b* کو ورد ہے۔
فائل:vertex_adjacency_arc_graph.png

سمتی گراف *D* جس کی *n* راس اور *m* تیر ہیں۔ راس کے لصق 1 تا *n* ہیں اور تیروں کے لصق 1 تا *m* ہیں۔ ورود قالب I(D) ایسی n \times m  مصفوفہ ہے، جس کے قطار *i* اور ستون *j* پر درج عدد 1 ہے اگر تیر *j* ورد ہے قمہ *i* سے، درج \ -1 ہے اگر تیر *j* ورد ہے قمہ *i* کو، ورنہ درج 0 ہے۔ نیچے مثال میں گراف کی 4 راس ہیں اور 6 کنارے ہیں، اس لیے ورود قالب 4 \times 6  ہے۔ قطار 1 تا 4 ہیں اور ستون 1 تا 6 ہیں۔


تیر



 
 قمہ

I(D)=\left[\begin{matrix} 
-1 & 1 & 1 & 0 & 0 & 1 \\
1 & -1 & 0 & -1 & 0 & 0 \\
0 & 0 & -1 & 1 & -1 & -1 \\
0 & 0 & 0 & 0 & 1 & 0
\end{matrix}\right]

فائل:a_digraph_edges_labeled.png
D


## بیرونی روابط
*

زمرہ:ترکیبیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ساخات معطیات
زمرہ:ریاضیاتی تعلقات
زمرہ:نظریہ گراف
صغیر توافقِ نسیجی مختلط

**صغیر توافقِ نسیجی مختلط** (minor histocompatibility complex) کی اصطلاح گویا اس قدر کثرت سے استعمال نہیں کی جاتی جس قدر کبیر توافق نسیجی مختلط (major histocompatibility complex) کی اصطلاح مناعیات (immunology) کے علم میں دیکھنے میں آتی ہے، صغیر توافق نسیجی مختلط فی الحقیقت ان دیگر وراثات (genes) پر مشتمل ہوتا ہے کہ جو کبیر توافق نسیجی مختلط سے باہر واقع ہوتی ہیں یعنی اس کا حصہ نہیں ہوتیں مگر ردِ نصبہ (graft rejection) سمیت دیگر مدافعت کے عوامل میں ملوث ہوتی ہیں۔

زمرہ:فعلیات
زمرہ:مناعیات
زمرہ:طب
زمرہ:طب یونانی
توافق نسیجی مستضد

توافق نسیجی مستضدات (histocompatibility antigens) ایسی مستضدات (antigens) کو کہا جاتا ہے کہ جو مرکزہ رکھنے والے خلیات کی جھلی (membrane) پر باہر کی جانب پائی جاتی ہیں اور جب ان خلیات (یا ان سے بنی نسیج (tissue) کو کسی مغایر (disparate) فرد میں زرع (transplant) کیا جاتا ہے تو یہ مستضدات، استمناع (Immunogenicity) میں ملوث تسلیم کی جاتی ہیں۔ یعنی اس بات کو یوں بھی کہا جا سکتا ہے کہ یہ ایسی مستضدات ہوتی ہیں کہ جو کسی زرع (پیوند) کو لگانے پر اس کے مہمان جسم میں موافق آنے یا اس کے (توافق (compatibility) کا تعین کرتی ہیں اور اسی وجہ سے ان مستضدات کو توافق نسیجی مستضدات کہا جاتا ہے۔ ان توافق نسیجی مستضدات کو دو بڑے گروہوں میں نقسیم کر کے مطالعہ کیا جاتا ہے؛ اول تو وہ کہ جو مہمان جسم میں نصبہ (graft) کے توافق کا تعین کرنے میں زیادہ یا بڑا حصہ شامل کرتی ہیں اور دوم وہ کہ جو اس توافق میں نسبتا کم کردار کی حامل ہوتی ہیں۔ اول الذکر کو کبیر توافق نسیجی مختلط (major histocompatibility complex) اور بعد الذکر کو صغیر توافق نسیجی مختلط (minor histocompatibility complex) میں شمار کیا جاتا ہے۔

زمرہ:فعلیات
زمرہ:مناعیات
زمرہ:طب
زمرہ:طب یونانی
رسالدار کلی

"رسالدار کلی" چارسدہ کے شمال میں تقریباً 17 کلومیٹر نیساتا مردان سڑک پر واقعہ چھوٹا سا گاؤں ہے۔ مغرب میں شیر بہادر کلی، شمال میں بوبک، مشرق میں بابو زرداد اور جنوب میں ابراہیم ضیا کے گاؤں واقع ہیں۔ اس کی بنیاد محمد افضل خان نے 1944ء میں رکھی، جو چمن خان کا سپوت تھا۔ افضل خان اپنے ابائ گاؤں کلیاس چھوڑ کر آیا، پڑھا لکھا جوان تھا، چھ بیٹے، دو سوتیلے بیٹے اور ایک سوتیلی بیٹی تھی۔
عائلرین گراف

**عائلرین گراف** ریاضی کی شاخ "نظریہ گراف" میں متصل گراف کو *عائلرین گراف* کہا جاتا ہے اگر ایسی "بند صراط" ممکن ہو جس میں گراف کے تمام کنارے شامل ہوں۔ اور ایسی بند صراط کو *عائلرین صراط* کہا جائے گا۔

بائیں|کونگسبرگ کے سات پُل

## وجہ تسمیہ

وجہ تسمیہ نامور ریاضی دان عائلر کے نام سے ہے۔ عائلر کو کونزبرگ شہر کے سات پلوں کے مسئلہ پر غور کرنے کے لیے کہا گیا تھا۔ شہر میں سات پل تھے (تصویر) اور شہری چاہتے تھے کہ parade کے لیے ایسا راستہ اختیار کیا جائے کہ سات پلوں سے صرف ایک دفعہ گذر ہو اور جہاں سے چلے وہیں واپسی ہو۔ اس مسئلہ میں دریا سے تقسیم ہونے والے چار ارضی علاقوں کو گراف کے راس خیال کرتے ہوئے اور سات پُلوں کو گراف کے کنارے، اس مسئلہ کو نظریہ گراف میں لایا جا سکتا ہے۔ عائلر نے ثابت کیا کہ ایسا کوئی راستہ ممکن نہیں اور اس مسئلہ اثباتی پر پہنچا۔

### مسلئہ اثباتی
متصل گراف عائلرین ہو گا اگر گراف کے ہر قمّہ کا درجہ جفت ہو۔ اگر ہر قمہ کا درجہ جفت نہیں تو گراف عائلرین
نہیں۔ دوسرے الفاظ میں، متصل گراف عائلیرین ہو گا اگر بشرط اگر گراف کے ہر قمہ کا درجہ جفت ہو۔

### بند صراط ڈھونڈنے کا الخوارزم
عالرین گراف کے لیے نیچے دیے قدم اُٹھا کر ایک عائلرین صراط ہمیشہ ڈھونڈا جا سکتا ہے:
# کسی قمہ سے شروع کرو
# ہر مرحلہ پر کوئی بھی کنارہ چنو، "پُل" صرف اس صورت چنو اگر اور کوئی متبادل نہ ہو
# کنارہ پر چلنے کے بعد اسے مٹا دو۔ اگر درجہ صفر کا کوئی قمہ بنتا ہے تو اسے بھی مٹا دو۔ اس کے بعد پھر کنارہ چنو۔
# جب کوئی کنارہ نہ بچے تو رُک جاؤ۔

## مزید دیکھیے

## بیرونی روابط ==*

زمرہ:لیونہارڈ اویلر
زمرہ:کامنز زمرہ جس کا ربط ویکی ڈیٹا پر ہے
قطر (ہندسہ)

300px|تصغیر|بائیں|قُطر

علم ہندسہ میں دائرے کا **قطر** ایک ایسے قطعۂ خط کو کہتے ہیں جو دئرے کے مرکز سے گذرے اور اس کے انتہائے نقاط دائرے کے محیط پر ہوں۔ کسی بھی دائرے کا قطر اس کا طویل ترین وتر ہوتا ہے۔

جدید علمی اصطلاح میں قطر سے مراد قطر کی لمبائی بھی ہوتی ہے۔ ایک دائرے کے ہر قطر کی طوالت ایک جتنی ہی ہوتی ہے جو رداس سے دو گنا ہے۔

ایک محدب شکل کے لیے، قطر کی تعریف اس زیادہ سے زیادہ فاصلے کے طور پر کی جاتی ہے جو اس کے دو مخالف اطراف میں اس کی سرحد پر سے گزرنے والے آپس میں متوزی خطوط مماس کے درمیان ہو اور اسی طرح کا کم ترین فاصلہ اس شکل کا عرض کہلاتا ہے۔

زمرہ:ابتدائی ہندسہ
زمرہ:دائرے
زمرہ:لمبائی
زمرہ:ہندسہ
زمرہ:ویکی ڈیٹا سے مطابقت رکھنے والی مختصر تفصیل
ملمس مصفوفہ

ریاضی کی شاخ نظریہ گراف میں گراف کی راس *a* اور *b* کو ملمس کہا جائے گا اگر اِن کو کنارہ *e* جوڑتا ہو۔ اس کے علاوہ *a* اور *b* کو *e* پر ورود کہا جاتا ہے اور *e* کو *a* اور *b* کے ساتھ ورد کہا جاتا ہے۔
فائل:vertex adjacency edge graph.svg

### ملمس قالب
گراف *G* جس کی راس *n* ہیں۔ ملمس قالب M(G) ایسی n \times n  مصفوفہ ہے، جس کے ستون *j* اور قطار *i* پر درج عدد راس *i* اور *j* کو جوڑنے والے کناروں کی تعداد ہے۔ نیچے مثال میں گراف کی 4 راس ہیں، اس لیے ملمس قالب 4 \times 4  ہے۔ قطار 1 تا 4 ہیں اور ستون بھی 1 تا 4 ہیں۔ چونکہ قمہ 1 اور 2 کو تین کنارے جوڑتے ہیں، اس لیے قطار 1 اور ستون 2 پر *3* درج ہے اور قطار 2 اور ستون 1 پر بھی *3* درج ہے۔




M(G)=\left[\begin{matrix}
0 & 3 & 1 & 0 \\
3 & 0 & 1 & 1 \\
1 & 1 & 1 & 1\\
0 & 1 & 1 & 0
\end{matrix}\right]

فائل:a graph example.svg
G


### ملمس قالب (سمتی گراف)
سمتی گراف *D* جس کی راس *n* ہیں۔ ملمس قالب M(D) ایسی n \times n  مصفوفہ ہے، جس کے قطار *i* اور ستون *j* پر درج عدد راس *i* سے *j* کو جوڑنے والے تیروں کی تعداد ہے۔

## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظریہ گراف
زمرہ:ساخات معطیات
زمرہ:ریاضیاتی تعلقات